Aalborg Stiftstidende, 1839-11-12
Aarhuus, den 10de November. Blandt de Provindstæder, som skylde den sidste Periode deres kraftigere Opkomst, bør udentvivl Aarhuus fortrinsviis nævnes, thi ingen dansk By er som vor i det sidste Tidsrum bleven saa mangehaande Fordeele og gavnlige Foranstaltninger til Deel, hvortil ogsaa vor By, fremfor sine øvrige Provinds-Rivaler, ved sin Beliggenhed altid har været udkaaret. – Som Forbindelsespunktet mellem det danske, eller dansktalende, Continent og Øerne maatte Aarhuus allerede ved den stærkt tiltagende Færdsel og det livligere indbyrdes Samqvem vinde en forbøiet Betydning og deraf drage de Fordele, som denne dens Beliggenhed havde med sig i Følge. De sidste Aars Erfaring har stadfæstet dette, ikke saameget ved Dampskibets Freqvents, der i Grunden – maaskee som Følge af en vel høi Passageerfragt - har været mindre, end man tidligere skulde have troet, som ved den overordentlig stærkt tiltagne og vel indrettede Paketfart paa Kjøbenhavn, der har udvidet sig i den Grad, at endog mange Handlende i de nærmeste Byer have foretrukket at benytte de raske Aarhuus Paketter istedetfor at lade deres Gods føre fra eller til Kjøbenhavn med deres egne Byers Kjøbenhavnsfarere. Denne regelmæssige og velindrettede Paketfart har bragt Aarhuus større Fordeele, end man ved første Øiekast maaskee vil være tilbøielig til at troe, og vi frygte, at de andre jydske Østkyststæder først for seent ville indsee, hvor meget de have skadet sig ved, ikke ved lignende raske og regelmæssige Communicationer at følge vor Byes Exempel. – Vor Havns fortrinlige Udvidelser have gjort denne bedre tilgængelig og sikkret Byen de mange, ikke blot øieblikkelige, men bestandige fremtidige Fordele, som en Søhavns hensigtsmæssige, beqvemme og forsvarlige Jndretning har med sig i Følge og som ved en Byes egen commercielle Udvikling endog vanskelig lade sig bringe ind under nogen Beregning. Men den største Hovedfordeel, som i den sidste Periode er tilflydt Aarhuus og som unægtelig vil være den, der meest har bidraget til dens kjendelige Opkomst, er naturligviis Bankcontoirets Oprettelse og Virken her paa Pladsen, en Fordeel, som vist enhver af Provindsens andre Handelspladse maatte kunne siges, næsten at misunde vor By, hvis det ikke var at formode og vente, at Moderbanken snart ved flere lignende directe Establissements vilde søge at udbrede sin gavnlige Virksomhed ogsaa til andre Provinds strog. Bankens sidste Offentliggjørelse om dens Virken her paa Stedet i det forløbne Bankaar vil være de fleste af dette Blads Læsere bekjendt og det vil da deraf kunne sees, hvilken ikke ubetydelig Penge=Omsætning, Banken alene i Aarhuus har befordret, og selv et flygtigt Blik vil da let for Øiet kunne aabne de Fordele, der for vor By i alle Retninger udspringer af denne Handelsnervens friere Bevægelighed. Hvor meget ogsaa Handelsomsætningen i og fra Aarhuus i de senere, og vel især det sidste, Aar har tiltaget, vil ikke blot kunne skjønnes af enhver Jagttager her paa Pladsen, der sammenligner Byens Nutid med dens, selv nærmeste Fortid, men vil bedst og sikkrest udgaae af de officielle Jndberetninger ved Aarets Udgang, hvorpaa det vel er værdt at see Opmærksomheden henledet. Den ikke ubetydelige Kornexport, saavel directe fra Aarhuus som fra Kystpladsene i Byens Tolddistrict, vil især give indeværende Aars Udbytte en forhøiet Jnteresse. At ogsaa det større Handelsrøre, her i Byen har forøget vor Stads ellers knapt tilskaarne, directe Opland, paa Nabobyernes Bekostning, er saare naturligt, og det har heller ikke været nogen Sjeldenhed iaar, at see Bønder og andre Landmænd, selv fra Horsens og Runders nærmeste Omegn, at føre deres Korn og øvrige Producter til Aarhuus. – At det større Handelsliv, som her paa Pladsen har udviklet sig, ogsaa har givet større Mod til industrielle Foretagender, er ligeledes naturlig Selvfølge, og det tør ved Omtale heraf især være interessant at hendrage Opmærksomheden paa det af Hr. Brygger Jensen alt i flere Aar i Forbindelse med hans Bryggeri drevne Brændeviinsbrænderi, der nu gaaer en overordentlig betydelig Udvidelse imøde. Hr. Jensen har nemlig forenet sig med sin Broder – som i flere Aar har opholdt sig i Udlandet, navnlig i London, for at gjøre sig bekjendt med nyere chemiske og mechaniske Opfindelser, om at drive det nævnte Brændeviinsbrænderi efter en langt større Maalestok, end hidtil, og overeensstemmende med den nyeste i England anvendte og ved sit Resultat approberede Methode. Dherrer Jensen have nu til dette Øiemed ladet opføre en betydelig Bygning med det fornødne vel udstyrede Jnventarium, hvoriblandt ogsaa et fra Udlandet forstrevet Damp-Apparat til Brændevinens Destillering, og ville ved Værkets Fuldendelse see sig istand til, dagligt at tilvirke, deels af Kartofler deels af Korn, ca 10 Oxhoveder Brændeviin, udentvivl det betydeligste Qvantum, hvortil Fabricationen ved noget Brændeviinsbrænderi her i Danmark endnu har bragt det. Alene Værkets Opførelse og Jndretning siges at absorbere en Capital af 30 a 40,000 Rbd. Jsandhed glædeligt vilde det være, om, som man vist har Grund til at formode, disse unge Mænds industrielle Mod og Virksomhed maatte føre til et for dem som for vor Byes Handelsdrift glædeligt Resultat. Af andre saare gavnlige Jndustriforetagender, som komme vor By tilGode, har Hr. Kjøbmand M. G. Bechs, især ved Beskjæftigelse af mange af Communens arbeidsvillige Trængende, fortjenstfulde Fabrik=Establissement tidligere særskilt været Gjenstand for Omtale i dette Blad og vil desuden allerede fra en tidligere Periode være bekjendt i Publicum. Ogsaa som Rhederi- og Skibsbyggerplads synes Aarhuus at ville tiltage. Den af en Forening af flere Handlende entrepenerede Grønlandsfart med Briggen "Thetis" skal i de sidste Aar have afgivet god Fordeel, og af et Handelshuus her paa Pladsen vil med det Første her blive lagt Kjølen til et stort Barkskib. - Et Gode, der ikke blot i aandig Henseende, ved for vor By at afhjælpe et af de største Savn, hvorunder Provindserne lide, men ogsaa i materiel Henseende vil bringe forskjellige Fordele, er den ny oprettede Realskole, der paa Mandag, rigtignok kun med noget over tyve Elever, tager sin Begyndelse, men hvis Freqvents vistnok snart vil vinde en frodigere Tilvært. Et lignende Gode, der vel virker i Stilhed, men hvis Frugter for vor By ville være mange og glædelige, er Børneasylet, som væsentligt skylder vor ædle Kongedatter, Prindsesse Caroline, sin Tilværelse og flere af vor Byes agtede Damer sin moderlige Omhu og Pleie. – Udstyret med disse mange Goder og Fortrin og under saa heldige Auspicier aabner sig for vor By et nyt glædeligt Tidsafsnit, og vi nære det Haab og Ønske, at den ved sin Fremgang maa vedblive at bære Vidnesbyrd om det glædelige Resultat af Regjerings og Folks samvirkende Bestræbelser.